**Álvaro Montoya** (s. 13. helmikuuta 1985 Chicago, Illinois, Yhdysvallat) on yhdysvaltalainen entinen jääkiekkoilija, joka pelasi viimeksi maalivahtina AHL-joukkue Bakersfield Condorsissa kaudella 2018–2019. New York Rangers varasi Montoyan ensimmäisellä kierroksella numerolla 6 vuoden 2004 varaustilaisuudessa, kun hän oli pelannut kaksi edellistä vuotta yliopistosarjassa.

Pelaajaura
----------

Montoya aloitti jääkiekon kotikaupunkinsa junnujoukkuessa Chicago Young Americans. High schoolin aikana Montoya edusti kouluaan Loyola Academya. Vuonna 2000 hän siirtyi NAHL-junioriliigan Texas Tornadon joukkueeseen. 

Kauden 2001–2002 Montoya pelasi Yhdysvaltain jääkiekkoliiton kehitysohjelmassa. Kaudeksi 2002–2003 hän siirtyi yliopistojääkiekon pariin. Hän pelasi kolme kautta Michiganin yliopiston joukkueessa. New York Rangers varasi Montoyan vuoden 2004 varaustilaisuudessa ensimmäisellä kierroksella.

Vuonna 2005 Montoya allekirjoitti kolmen vuoden tulokassopimuksen New York Rangersin kanssa. Ammattilaisdebyyttinsä hän teki Rangersin farmijoukkueessa AHL-liigan Hartford Wolf Packissa. Montoya pelasi Rangersin farmissa kolme kautta, kunnes kaudella 2007–2008 hänet myytiin Marcel Hossan kanssa Phoenix Coyotesiin vaihdossa Fredrik Sjöströmiin, David LeNeveun ja Josh Grattoniin.

Heinäkuussa 2008 Montoya teki Phoenixin kanssa jatkosopimuksen. Kausi alkoi kuitenkin Phoenixin farmijoukkueessa San Antonio Rampagessa. Ensimmäisen NHL-ottelunsa hän pelasi 1. huhtikuuta 2009. Hän pelasi heti debyytissään nollapelin. Montoya kulki paljon NHL:n ja AHL:n välillä, eikä saanut paljoa peliaikaa seuraavan kahden kauden aikana.

Kauden 2010–2011 lopulla Montoya kaupattiin Phoenixista New York Islandersiin vaihdossa kuudennen kierroksen varausvuoroon. Hän pelasi ensimmäisellä kaudellaan Islandersissa 20 ottelua, joista joukkue voitti yhdeksän. Maaliskuussa 2011 Islanders allekirjoitti Montoyan kanssa vuoden pituisen jatkosopimuksen. Kaudella 2011–2012 Montoya pelasi 31 ottelua ja päästi niissä 3,11 maalia ottelua kohden. Hän oli pitkään sivussa saatuaan joulukuussa aivotärähdyksen Winnipeg Jetsin Evander Kanen törmättyä häneen. Kesällä 2012 Montoya siirtyi Jetsiin, jonka kanssa teki aluksi vuoden sopimuksen. Hän oli Winnipegissä Ondřej Pavelecin varamaalivahtina. 

1. heinäkuuta 2014 Montoya solmi Florida Panthersin kanssa kahden vuoden sopimuksen, jonka arvo oli 1,050 miljoonaa dollaria per kausi. Hän oli Floridassa Roberto Luongon varamaalivahti. 1. heinäkuuta 2016 hän siirtyi yksivuotisella, 950 000 dollarin arvoisella sopimuksella Montreal Canadiensiin. Montreal kauppasi Montoyan Edmontoniin tammikuussa 2018 saaden vastineeksi neljännen kierroksen varausvuoron vuoden 2018 draftiin. Montoya pelasi Oilersin maalilla loppukauden aikana yhdeksässä ottelussa. Seuraavalla kaudella Montoya pelasi 11 ottelua AHL-joukkue Bakersfied Condorsissa ja lopetti sitten uransa.

Montoya ei missään vaiheessa NHL-uraansa kyennyt saavuttamaan ykkösmaalivahdin asemaa edustamassaan joukkueessa. Määrällisesti parhaan kautensa hän pelasi New York Islandersissa kaudella 2011–2012, jolloin hän pääsi pelaamaan 1720 minuuttia 31 pelissä. Tämä jäi ainoaksi yli 30 ottelun kaudeksi.

### Maajoukkueura

Montoya edusti kaksi kertaa Yhdysvaltoja nuorten MM-kisoissa. Hän sai ensimmäisen kultamitalinsa Suomessa pelatuissa kisoissa 2004, jolloin hänet nimettiin tähdistökenttään. Seuraavana vuonna nuorten MM-kisat siirtyivät Yhdysvaltoihin, mutta Montoya ja Yhdysvaltain joukkue oli pettymys häviten pronssiottelussa Tšekille.

Montoya pelasi myös vuoden 2009 MM-kisoissa Sveitsissä. Hän pelasi kuitenkin vain yhden pelin Ranskaa vastaan. Joukkue voitti pelin 6–2. Montoya edusti Yhdysvaltojen maajoukkuetta MM-kisoissa taas vuoden 2011 MM-kisoissa. Hän esiintyi neljässä ottelussa.

### Saavutukset

* Valittiin kauden 2002–03 CCHA:n All Rookie -joukkueeseen
* Valittiin kauden 2002–03 CCHA:n All Tournament -joukkueeseen
* Valittiin kauden 2003–04 CCHA:n toiseen All Stars -joukkueeseen
* Kultaa nuorten maailmanmestaruuskilpailuista 2004

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2000–01 | Texas Tornado | NAHL | 10 | 3 | 0 | 1 | 780 | 38 | 0 | 2,92 |  ? | 1 | 1 | 0 | 60 | 2 | 0 | 2,00 |  ? |
| 2001–02 | Yhdysvaltain maajoukkue | NAHL | 24 | 6 | 11 | 4 | 1344 | 79 | 0 | 3,53 |  ? | – | – | – | – | – | – | – | – |
| 2002–03 | Michiganin yliopisto | CCHA | 43 | 30 | 10 | 3 | 2547 | 99 | 4 | 2,33 | 91,1 | – | – | – | – | – | – | – | – |
| 2003–04 | Michiganin yliopisto | CCHA | 40 | 26 | 12 | 2 | 2340 | 87 | 6 | 2,23 | 91,7 | – | – | – | – | – | – | – | – |
| 2004–05 | Michiganin yliopisto | CCHA | 40 | 30 | 7 | 3 | 2359 | 99 | 3 | 2,52 | 89,5 | – | – | – | – | – | – | – | – |
| 2005–06 | Charlotte Checkers | ECHL | 2 | 1 | 1 | 0 | 123 | 8 | 3 | 3,92 | 87,5 | – | – | – | – | – | – | – | – |
|  | Hartford Wolf Pack | AHL | 40 | 23 | 9 | 1 | 2094 | 91 | 2 | 2,61 | 90,7 | 5 | 2 | 1 | 257 | 8 | 1 | 1,87 | 93,2 |
| 2006–07 | Hartford Wolf Pack | AHL | 48 | 27 | 17 | 0 | 2556 | 98 | 6 | 2,30 | 91,4 | 7 | 3 | 4 | 391 | 20 | 1 | 3,07 | 87,3 |
| 2007–08 | Hartford Wolf Pack | AHL | 31 | 16 | 8 | 3 | 1704 | 72 | 0 | 2,54 | 90,8 | – | – | – | – | – | – | – | – |
|  | San Antonio Rampage | AHL | 14 | 8 | 6 | 0 | 789 | 34 | 1 | 2,59 | 91,2 | 1 | 0 | 1 | 59 | 4 | 0 | 4,04 | 85,7 |
| 2008–09 | San Antonio Rampage | AHL | 29 | 7 | 17 | 2 | 1562 | 84 | 0 | 3,23 | 88,5 | – | – | – | – | – | – | – | – |
|  | Phoenix Coyotes | NHL | 5 | 3 | 1 | 0 | 259 | 9 | 1 | 2,08 | 92,5 | – | – | – | – | – | – | – | – |
| 2009–10 | San Antonio Rampage | AHL | 14 | 4 | 7 | 1 | 771 | 34 | 0 | 2,65 | 90,4 | – | – | – | – | – | – | – | – |
| 2010–11 | San Antonia Rampage | AHL | 21 | 11 | 8 | 0 | 1130 | 60 | 0 | 3,19 | 89,1 | – | – | – | – | – | – | – | – |
|  | New York Islanders | NHL | 20 | 9 | 5 | 5 | 1154 | 46 | 1 | 2,39 | 92,1 | – | – | – | – | – | – | – | – |
| 2011–12 | New York Islanders | NHL | 31 | 9 | 11 | 5 | 1720 | 89 | 0 | 3,10 | 89,3 | – | – | – | – | – | – | – | – |
| 2012–13 | Winnipeg Jets | NHL | 7 | 3 | 1 | 0 | 351 | 17 | 1 | 2,91 | 89,9 | – | – | – | – | – | – | – | – |
| 2013–14 | Winnipeg Jets | NHL | 28 | 13 | 8 | 3 | 1541 | 59 | 2 | 2,30 | 92,0 | – | – | – | – | – | – | – | – |
| 2014–15 | Florida Panthers | NHL | 20 | 6 | 7 | 2 | 977 | 49 | 0 | 3,01 | 89,2 | – | – | – | – | – | – | – | – |
| 2015–16 | Florida Panthers | NHL | 25 | 12 | 7 | 3 | 1325 | 49 | 0 | 2,59 | 91,9 | – | – | – | – | – | – | – | – |
| 2016–17 | Montreal Canadiens | NHL | 19 | 8 | 6 | 4 | 1125 | 50 | 2 | 2,67 | 91,2 | – | – | – | – | – | – | – | – |
| 2017–18 | Montreal Canadiens | NHL | 4 | 2 | 1 | 0 | 223 | 14 | 0 | 3,77 | 86,3 | – | – | – | – | – | – | – | – |
|  | Edmonton Oilers | NHL | 9 | 2 | 2 | 2 | 470 | 50 | 0 | 2,94 | 90,6 | – | – | – | – | – | – | – | – |
| 9 kautta | Yhteensä | NHL | 168 | 67 | 49 | 24 | 9170 | 405 | 7 | 2,65 | 90,8 | – | – | – | – | – | – | – | – |

Lähteet
-------

* Al Montoya Legends of Hockey -sivustolla (englanniksi)

### Viitteet

1. 1 2  Legends of Hockey
2. ↑  Player 4706 : Al Montoya. *The Hockey News*.  Arkistoitu 4.3.2016. Viitattu 11.10.2020. (englanniksi)
3. ↑  Coyotes sign Montoya, Spina plus 2 AHL players  2.7.2008. nhl.com:  Associated Press. Viitattu 19.2.2012. (englanniksi)
4. ↑  Al Montoya. Hockey-reference.com  
Legends of Hockey
5. ↑  Al Montoya TSN.  Arkistoitu 20.2.2012. Viitattu 19.2.2012. (englanniksi)
6. ↑  Jets sign goaltender Al Montoya *nhl.com*.  4.7.2012. National Hockey League. Viitattu 6.7.2012. (englanniksi)
7. ↑  Florida Panthers Active on Day One of Free Agency  1.7.2014. National Hockey League.  (englanniksi)
8. ↑  Engels, Eric: Canadiens’ Montoya provides much-needed stability behind Price *Sportsnet.ca*.  16.10.2016. Rogers Media. Viitattu 27.10.2016. (englanniksi)
9. ↑  Al Montoya Hockey Stats and Profile at hockeydb.com *www.hockeydb.com*. Viitattu 29.3.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Al Montoya